విశాఖ మహానగరపాలక సంస్థ

మహా విశాఖ నగర పాలక సంస్థ (జి.వి.ఎమ్.సి), విశాఖపట్నం నగరాన్ని పాలించే ప్రధాన పరిపాలన సంస్థ. ఇది 540 చ. కి.మీ. (210 చ.మైళ్ళు) విస్తీర్ణ పరిధిలో ఉంది. ఇది విశాఖపట్నం అర్బన్ డెవలప్మెంట్ అథారిటీ (వుడా) ప్రణాళికా విభాగంలో ఒక భాగం.

 చరిత్ర 
విశాఖపట్నం 1858 లో పురపాలక సంఘంగా ఏర్పాటు చేయబడి, 1979 లో నగరపాలకసంస్థగా అభివృద్ధి చేయబడింది. జాతీయ పట్టణ అభివృద్ధి పధకం ద్వారా విశాఖపట్టణాన్ని అభివృద్ధి చేయాలని కేంద్రప్రభుత్వ నిర్ణయంప్రకారం 2005 నవంబరు 21నాడు మహా నగరపాలక సంస్థగా మార్చబడింది. విశాఖపట్నం చుట్టుపక్కల వున్న 32 గ్రామాలను, గాజువాక పురపాలక సంఘాన్ని ఇందులో విలీనం చేసారు.G.O. Ms.No.938 MA & UD (Elec.II) Dept. తేది 2005 నవంబరు 21 9.82 లక్షల జనాభా వున్న విశాఖ, ఈ 32 గ్రామాలు, గాజువాక పురపాలక సంఘం కలిసిన తరువాత 14.25 లక్షల జనాభాకి పెరిగింది. ఈ విలీనం వల్ల 111 చదరపు కిలోమీటర్లు పరిధిలో విస్తరించిన విశాఖ, 534 చ.కీ.మీ. విస్తీర్ణానికి పెరిగింది

 మహా విశాఖ పరిధిలోకి చేరిన గ్రామాలు 
(1) మధురవాడ, (2) పరదేశి పాలెం, (3) కొమ్మాది, (4) బక్కన్న పాలెం, (5) పోతిన మల్లయ్య (పి.ఎమ్) పాలెం, (6) యారాడ (యారాడ మలుపు రోడ్డు ప్రమాదాలకు పెట్టింది పేరు. ఇక్కడ ఎల్లప్పుడూ 108 అంబులెన్స్ వుంటుంది), (7) గుడ్లవాని పాలెం, (8) ఎల్లపువాని పాలెం, (9) వేపగుంట, (10) పురుషోత్తమపురం, (11) చిన్న (చిన) ముసిడివాడ, (12) పులగాలిపాలెం, (13) పెందుర్తి, (14) లక్ష్మీపురం, (15) పొర్లుపాలెం, (16) నరవ, (17) వెదుళ్ళ నరవ, (18) సతివానిపాలెం, (19) నంగినారపాడు, (20) గంగవరం (పోర్టు వుంది), (21) ఇ.మర్రిపాలెం, (22) లంకెల పాలెం, (23) దేశపాత్రునిపాలెం, (24) దువ్వాడ (రైల్వే స్టేషను వుంది), (25) అగనంపూడి (ఆల్ ఇండియా రేడియో స్టేషను వుంది), (26) కె.టి.నాయుడిపాలెం, (27) దేవాడ, (28) పాలవలస, (29) చిన్నిపాలెం, (30) అప్పికొండ (సోమేశ్వరాలయం ప్రసిద్ధి) (31) అడివివరం (32) మంత్రి పాలెం.

 జనాభా గణాంకాలు 
2011 జనాభా లెక్కల ప్రకారం కార్పొరేషన్ జనాభా 20,91,811 గా ఉంది.

 మేయర్ల జాబితా 
+Sno.మేయర్డిప్యూటీ మేయర్చిత్తరువుపదవీకాలం ప్రారంభంపదవీకాలం ముగింపువ్యవధిపార్టీగామనికలువిశాఖపట్నం మున్సిపల్ కార్పొరేషన్ (VMC))1.ఎన్.ఎస్.ఎన్.రెడ్డి198119865 yearsభారతీయ జనతా పార్టీవిశాఖపట్నం మొదటి మేయర్ Elections not held (1986 - 1987)2.డి. వి. సుబ్బారావు198719925 yearsతెలుగుదేశం పార్టీElections not held (1992 - 1995)3.సబ్బం హరి199520005 yearsభారత జాతీయ కాంగ్రెస్4.రాజన రమణిమళ్ల అప్పల రాజు200020055 yearsవిశాఖపట్నం కి తొలి మహిళా మేయర్ గ్రేటర్ విశాఖపట్నం మునిసిపల్ కార్పొరేషన్ (GVMC)ఎన్నికలు జరగలేదు (2005 - 2007)1.పి.జనార్ధన్కె. దొరబాబు200720125 years భారత జాతీయ కాంగ్రెస్జీవీఎంసీ తొలి మేయర్ఎన్నికలు జరగలేదు (2012 - 2021)2.గోలగాని హరి వెంకట కుమారిజె. శ్రీధర్  కె. సతీష్2021అధికారంలో ఉన్నప్రస్తుతంవైఎస్ఆర్ కాంగ్రెస్ పార్టీజీవీఎంసీ తొలి మహిళా మేయర్

పరిపాలన
మహా విశాఖ నగరపాలక సంస్థ ప్రాంత విస్తీర్ణం మొత్తం 681.96 చ.కి.మీ. (263.31 చ.మైళ్ళు). మేయర్ నేతృత్వంలోని ఒక ఎన్నికైన సంస్థచే నగర పాలక సంస్థ నిర్వహణలో ఉంది. 2021 జనవరి 21 నాటికి వార్డుల సంఖ్య 81 నుండి 98 కి పెరిగింది సంస్థ పరిపాలన కొరకు 11 విభాగాలున్నాయి. రెవెన్యూ శాఖ, అక్కౌంట్సు (పద్దులు) శాఖ, సాధారణ పరిపాలన, బట్వాడా శాఖ (సంస్థలోని మిగతా శాఖలు రాసిన ఉత్తరాలు, నోటీసులు పంపించటం), ఇంజినీరింగ్ శాఖ, ప్రజారోగ్య శాఖ (ప్రజల ఆరోగ్యం, వీధులు, మురికి కాలువలు శుభ్రం చేయటం, ఆసుపత్రులు ), టౌన్ ప్లానింగ్ శాఖ, అర్బన్ కమ్యూనిటీ డెవలప్‌మెంట్ (నగర అభివృద్ధి సంస్థ), విద్యా శాఖ, ఆడిట్ శాఖ (అక్కౌంట్సు శాఖ రాసిన జమా ఖర్చులు సరిగా ఉన్నాయా లేవా అని పరిశీలించి, తప్పులను, అనవసరంగా చేసిన ఖర్చులను వెదికి అభ్యంతరాలను నమోదు చేస్తుంది), లీగల్ సెల్ (మహా విశాఖ నగరపాలక సంస్థ మీద ఎవరైనా దావాలు వేసిన వాటికి సమాధానాలు ఇవ్వటం, కొన్ని న్యాయసంబంధమైన సలహాలు సంస్థకు ఇవ్వటం, వంటి పనులు చేస్తుంది). ఈ 11 శాఖలకు అధిపతులు ఉంటారు. ఈ 11మంది అధిపతులు, మహా విశాఖ నగర పాలక సంస్థ అధిపతి (కమీషనరు, ఐ.ఏ.ఎస్ అధికారి) ఆధ్వర్యంలో పనిచేస్తారు. విశాఖపట్నం నగర అభివృద్ధి కొరకు విశాఖపట్నం మెట్రోపొలిటన్ రీజియన్ డెవలప్మెంట్ అథారిటీ ఏర్పాటుచేయబడింది.

 జోన్లు 
జివిఎంసిని 8 జోన్లుగా విభజించారు, ప్రతి జోన్‌కు ఒక జోనల్ కమిషనర్ ఉన్నారు. 

జోన్ Locationజోన్ 1భీమునిపట్నంజోన్ 2మధురవాడజోన్ 3అసీల్‌మెట్టజోన్ 4సూర్యబాగ్జోన్ 5జ్ఞానాపురంజోన్ 6గాజువాకజోన్ 7అనకాపల్లిజోన్ 8వేపగుంట
 నియోజక వర్గాలు 

 విశాఖపట్నం లోక్‌సభ నియోజకవర్గం పరిధిలోని అసెంబ్లీ నియోజకవర్గాలు.
 శృంగవరపుకోట శాసనసభ నియోజకవర్గం
 భీమిలి శాసనసభ నియోజకవర్గం - సింహాచలం (కొంత భాగం), భీమిలి (భీమునిపట్నం) మునిసిపాలిటీ, భీమిలి మండలం, పద్మనాభం, ఆనందపురం.
 తూర్పు విశాఖపట్నం శాసనసభ నియోజకవర్గం - 1 నుంచి 11 వార్డులు,
 దక్షిణ విశాఖపట్నం శాసనసభ నియోజకవర్గం - 12 నుంచి 34, 42, 43 వార్డులు.
 ఉత్తర విశాఖపట్నం శాసనసభ నియోజకవర్గం - 26 నుంచి 33 వార్డులు.
 గాజువాక శాసనసభ నియోజకవర్గం - గాజువాక, పెద గంట్యాడ మండలాల్లో వున్న 50 నుంచి 65 వార్డులు.
 పశ్చిమ విశాఖపట్నం శాసనసభ నియోజకవర్గం - 35 నుంచి 49, 66 నుంచి 69 వార్డులు.

అనకాపల్లి లోక్‌సభ నియోజకవర్గం పరిధిలోని అసెంబ్లీ నియోజకవర్గాలు
 పెందుర్తి శాసనసభ నియోజకవర్గం  (విశాఖపట్నం 69 నుంచి 72 వార్డులు. పెందుర్తి, సింహాచలం మండలాలు.)

  మున్సిపల్ ఎన్నికలు 

 2021 ఎన్నికలు 
S.No.పార్టీ పేరుపార్టీ చిహ్నంగెలిచిందిమార్పు1వైఎస్ఆర్ కాంగ్రెస్ పార్టీ105px5802తెలుగుదేశం పార్టీ55px3003స్వతంత్రులు404జనసేన పార్టీ45px305భారతీయ జనతా పార్టీ50px106భారత కమ్యూనిస్ట్ పార్టీ (మార్క్సిస్ట్)50px107కమ్యూనిస్టు పార్టీ ఆఫ్ ఇండియా (సి.పి.ఐ)50px10

 జీవీఎంసీ కమిషనర్‌లు 
సృజన 
లక్ష్మీశ 
C M SAI KANTH VARMA

 మూలాలు 

 వెలుపలి లంకెలు 


వర్గం:2005 స్థాపితాలు
వర్గం:ఆంధ్రప్రదేశ్ నగరపాలక సంస్థలు